**О Д Г О В О Р**

на пратеничко прашање од пратеникот Абедин Зумбери поставено

на 45-та седница на Собранието на Република Македонија

одржана на 29 јануари 2009 година

Постапувајќи по наведеното пратеничко прашање, Министерството за правда се обрати до претседателот на Основниот суд Куманово со барање да не извести за текот на постапката по предметите кои се водат пред овој суд, по основ на надомест на штета во дејствијата произвика-ни во конфликтот во 2001 година во Општина Липково и побара забрзување на постапките по овие предмети. Од Основниот суд Куманово добивме информација за наведените предмети.

Имено, по сите наведени предмети судот редовно преземал дејствија и редовно се одржувани повеќе рочишта за главна расправа. Од податоците наведени во Информацијата се гледа дека од вкупно 19 предмети 18 се решени од Основниот суд Куманово, додека само по еден предмет се уште се води постапка пред наведениот суд. Од наведените 18 предмети, 8 предмети се во постапка на жалба и вонредни правни -лекови, додека 9 се правосилно решени и архивирани. Од вкупниот број предмети по еден предмет кој е решен се чека да се изврши уредна достава на пресудата на тужителот и неговиот адвокат.

Од добиените информации од Основниот суд Куманово може да се констатира дека најголемиот дел од предметите се решени и дека судот континуирано преземал дејствија по секој од нив.